Ahmad Bamba

**Sheikh Ahmad Muhammad Ibrahim Bamba** (c. 1940 – 7 January 2022)  (Arabic: أحمد بن محمد *Aḥmad ibn Muḥammad*) be a Ghanaian Islamic scholar. He dey work as a lecturer at Bayero University, Kano. He teach Hadith Sahih al-Bukhari insyd ein Mosque (Darul Hadis (Home of Hadith)) at Tudun Yola Kano State Nigeria. He be called Qala Haddasana, a phrase he mention often during ein teaching.

## Early life
Dem born Sheikh Dr. Ahmad Bamba insyd 1940. He be raised insyd Alabar A.E.B. anaa Nguwan Gonjawa, a suburb insyd de Kumasi metropolis of Ghana. Ein poppie be Muhammad Ibrahim Bamba den ein mommie be Hajia Khadijah (Mma Adizatu) den Hajia Fatima (Mma Hajia), daughters of Mma Gyamata, who be de daughter of scholar den first chief of Gonja community insyd Kumasi, Mallam Sani.

Ein early Islamic education come at Wataniyya under de tutelage of Sufi, Alhaji Baba Al-Waiz (Babal-Waiz) at Kantudu. He graduate under ein father ein home teaching. He further ein education insyd fiqh (Islamic Jurisprudence) den started plus *Al - Ishmawiy* under de instruction of Mallam Amadu Langonto (son of Baba Ibrahim/Ibrah den Imam of Gonja). Later he study under de first Sunni revivalist insyd Kumasi, Sheikh Abdul Samad Habibullah. Ein classmates include Mallam Imrana Musah, de late Ashanti regional chief Imam, de current den late Ķhåĺifs of Wataniyya, Mallam Muntari, de current chief Imam of de Dagomba community, Alhaji Lawal of Baba Abbas (known as Alhaji Nuhu Abbas), Mallam Zakari of Alhaji Nuhu Kotokoli, Ustaz Umar, de Imam of Yadiga community, Alhaji Siidi, Mallam Muhammad Danraz, den Mallam Dan Azumi.

Ein close colleague Mallam Muntari advise him to study plus Sheikh Abdul-Samad, after he complain of de distance from Alabar to Accra Town (Oforikrom) where ein teacher Mallam Amadu resided. Muntari had been studying under Sheikh Abdul Samad ein school.

According to Muntari, Bamba alongside learned tailoring den design making from Mallam Awudu, de Chief of de Grunshi den Sissala community insyd Kumasi. In addition, he engage insyd de cattle business which he learn from Muntari whose father ein profession be trading cattle.

Despite ein engagement insyd business, he take ein education seriously. After learning from Sheikh Abdul Samad, Egyptian instructors be sponsored by demma government come to Kumasi den established Markaz Al-Sharif school. Bamba den ein colleague Muntari enrolled. Ein instructors noticed dat Bamba dey have unusual capacity. He be offered an opportunity to study insyd Egypt. He stay only one month after he decide to study Hadith at de Islamic University of Madinah where he dey attain ein BA, MA den PhD.

Bamba be among de students of Sheikh Hamad Bin Muhammad Al Ansaari. Bamba be recommended as a great Muhadith by University to Bayaro University insyd Kano, which welcome him den where he settle as a lecturer den a scholar until ein death.

## Career
He be a lecturer at Bayero University for de faculty of Islamic studies where he sana teach Hadith. Dis lead to de creation of Darul Hadith' (Home of Hadith) mosque where he continue plus ein teachings after ein retirement.

## Death
He die at Aminu Kano Teaching Hospital insyd Kano State on 7 January 2022, at de age of 82.

## References